ข้อบัญญัติองค์การบริหารส่วนตำบลลานดอกไม้ข้อบัญญัติองค์การบริหารส่วนตำบลลานดอกไม้เรื่องการบริหารกิจการและการบำรุงรักษาระบบประปาหมู่บ้านพ.ศ. ๒๕๕๘[๑] โดยที่เป็นการสมควรกำหนดแนวทางการบริหารกิจการประปาหมู่บ้านให้มีระเบียบหลักเกณฑ์ และวิธีปฏิบัติให้เป็นไปในแนวทางเดียวกันอาศัยอำอาจตามในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘องค์การบริหารส่วนตำบลลานดอกไม้โดยความเห็นชอบของสภาองค์การบริหารส่วนตำบลลานดอกไม้และนายอำเภอเมืองกำแพงเพชรจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลลานดอกไม้เรื่อง การบริหารกิจการและการบำรุงรักษาระบบประปาหมู่บ้าน พ.ศ. ๒๕๕๘ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลลานดอกไม้นับแต่วันถัดจากวันที่ประกาศไว้โดยเปิดเผย ณที่ทำการองค์การบริหารส่วนตำบลลานดอกไม้แล้วเจ็ดวันข้อ ๓ ให้ยกเลิกข้อบัญญัติตำบลองค์การบริหารส่วนตำบลลานดอกไม้เรื่อง การบริหารกิจการประปาหมู่บ้านพ.ศ. ๒๕๕๑บรรดาข้อบัญญัติ ระเบียบประกาศหรือคำสั่งอื่นใดในส่วนที่ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ให้กำหนดชื่อของประปาหมู่บ้านเป็นแนวทางเดียวกันประปาหมู่บ้านข้อ๕ ให้ระบุสถานที่ตั้งของประปาหมู่บ้านตั้งอยู่ที่........ หมู่ที่ .......... บ้าน......... ตำบลลานดอกไม้อำเภอเมืองกำแพงเพชร จังหวัดกำแพงเพชรข้อ๖ กิจการประปาเป็นทรัพย์สินขององค์การบริหารส่วนส่วนตำบลลานดอกไม้โดยมอบให้คณะกรรมการบริหารกิจการประปาและบำรุงรักษาระบบประปาหมู่บ้านดำเนินการบริหารจัดการข้อ๗ คณะกรรมการบริหารกิจการประปาจะต้องได้รับการเลือกตั้งจากสมาชิกผู้ใช้น้ำประปาข้อ๘ การออกระเบียบข้อบังคับของกิจการประปาจะต้องผ่านความเห็นชอบของสมาชิกผู้ใช้น้ำประปาอย่างน้อยกึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดหรือแย้งกับข้อบัญญัติขององค์การบริหารส่วนตำบลลานดอกไม้และกำหนดวันที่มีผลบังคับใช้นับแต่วันที่ที่ประชุมผู้ใช้น้ำมีมติเห็นชอบข้อ๙ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมข้อ๑๐ คณะกรรมการบริหารกิจการประปาและบำรุงรักษาระบบประปาหมู่บ้านจะต้องเป็นสมาชิกผู้ใช้น้ำและได้รับการเลือกตั้งจากสมาชิกผู้ใช้น้ำกำหนดวาระการดำรงตำแหน่งคราวละ ๒ ปี นับแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ๑๑ คณะกรรมการบริหารกิจการประปาและบำรุงรักษาระบบประปาหมู่บ้านให้กำหนดจำนวนไม่เกิน๗ คน โดยพิจารณาจากปริมาณงาน หรือจากจำนวนผู้ใช้น้ำและอย่างน้อยต้องมีกรรมการดังนี้(๑)ประธาน(๒)รองประธาน(๓)เหรัญญิก(๔)กรรมการ(๕)อื่น ๆ (ตามความเหมาะสม)ข้อ๑๒ คณะกรรมการมีอำนาจหน้าที่ดังนี้(๑)วางระเบียบใช้บังคับในการบริหารกิจการประปา โดยผ่านความเห็นชอบจากสมาชิกผู้ใช้น้ำ(๒)บริหารกิจการประปาให้ไปตามข้อบังคับ และให้เกิดความก้าวหน้าและบริการประชาชนได้อย่างทั่วถึงตลอด ๒๔ ชั่วโมง(๓)พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลัก(๔)จัดทำรายงานผลการดำเนินงานให้องค์การบริหารส่วนตำบลลานดอกไม้ทราบ และรายงานผลการดำเนินงานให้กับสมาชิกผู้ใช้น้ำทราบตามที่องค์การบริหารส่วนตำบลลานดอกไม้กำหนด(๕)ควบคุม ดูแลการทำงานของเจ้าหน้าที่ของกิจการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลลานดอกไม้ในกรณีที่งบประมาณของประปาไม่เพียงพอต่อการดำเนินงานของกิจการประปาหมู่บ้านข้อ๑๓ สถานภาพของคณะกรรมการบริหารดังต่อไปนี้(๑)ให้คณะกรรมการดำรงตำแหน่งตั้งแต่วันที่ได้รับการเลือกตั้งจากสมาชิกผู้ใช้น้ำ(๒)สถานภาพการเป็นคณะกรรมการสิ้นสุดเมื่อ(๓)ตาย(๔)ลาออก โดยยื่นหนังสือลาออกต่อประธานกรรมการ กรณีที่ยังไม่มีประธานกรรมการ หรือประธานกรรมการขอลาออกให้ยื่นหนังสือลาออกต่อผู้บริหารท้องถิ่น(๕)ออกตามวาระ(๖)ที่ประชุมสมาชิกผู้ใช้น้ำประปามีมติให้ออกโดยใช้เสียงเกินกึ่งหนึ่ง(๗)ไม่อยู่ในหมู่บ้านเป็นเวลาติดต่อกันเกิน ๖ เดือนข้อ๑๔ สมาชิกต้องปฏิบัติตามระเบียบข้อบังคับของการประปาโดยเคร่งครัดข้อ๑๕ แสดงความคิดเห็นและให้ความร่วมมือในการบริหารงานของคณะกรรมการข้อ๑๖ เจ้าหน้าที่ของกิจการประปา ได้แก่บุคคลที่คณะกรรมการฯ คัดเลือกให้รับผิดชอบดูแลซ่อมแซมระบบประปา การจัดเก็บค่าน้ำการจัดทำบัญชีและดำเนินการอื่น ๆ ตามที่คณะกรรมการกำหนด โดยให้ได้รับค่าจ้างตามที่คณะกรรมการกำหนดแต่ต้องไม่เกินอัตราที่กำหนดไว้ท้ายข้อบัญญัตินี้ข้อ ๑๗ ให้เจ้าหน้าที่ประปาดำเนินการดูแลระบบจ่ายน้ำประปาได้ตลอด๒๔ ชั่วโมงข้อ๑๘ ให้เจ้าหน้าที่ประปาดำเนินการให้เป็นไปตามที่คณะกรรมการกำหนดข้อ ๑๙ ผู้ที่ประสงค์จะใช้น้ำประปาจึงต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการและเมื่อได้รับความยินยอมแล้วจึงต่อน้ำใช้ได้โดยเจ้าหน้าที่ของประปาข้อ๒๐ การจ่ายค่าธรรมเนียมการขอใช้น้ำค่าปรับ ค่าติดตั้งมาตรวัดน้ำ ให้เป็นไปตามที่คณะกรรมการกำหนดแต่ไม่เกินอัตราที่กำหนดไว้ท้ายข้อบัญญัตินี้ข้อ๒๑ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ๒๒ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้ตลอด ๒๔ ชั่วโมง หรือห่างจากรั้วไม่เกิน๑ เมตรข้อ๒๓ การกระทำใด ๆที่ทำให้ทรัพย์สินของประปาเสียหายจะโดยเจตนาหรือไม่ผู้กระทำต้องชดใช้ค่าเสียหายให้แก่กิจการประปาหมู่บ้านตามจำนวนเงินทั้งหมดข้อ๒๔ หากผู้ใดมีเจตนาจะขโมยน้ำใช้หรือเปลี่ยนแปลงแก้ไขตัวเลขในมาตรวัดน้ำ หรือกระทำการใดๆ ก็ตามที่มีเจตนาจะขโมยน้ำใช้ของการประปา การประปาจะงดจ่ายน้ำทันที และจะต้องเสียค่าปรับให้แก่การประปาในอัตราที่คณะกรรมการกำหนดแต่ต้องไม่เกินหนึ่งพันบาทข้อ ๒๕ กรณีการยกเลิกการใช้น้ำหรือโอนให้ผู้อื่น ต้องแจ้งคณะกรรมการเป็นลายลักษณ์อักษร และได้รับการอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นสมาชิกผู้ใช้น้ำอยู่และจะต้องเสียค่าน้ำตามที่การประปาเรียกเก็บข้อ๒๖ ระยะเวลาในการเก็บค่าน้ำและระยะเวลาการค้างชำระน้ำให้เป็นไปตามที่คณะกรรมการกำหนดข้อ ๒๗ รายได้ของประปา หมายถึง เงินค่าน้ำเงินค่าธรรมเนียม เงินค่าปรับ เงินบริจาค และเงินที่ได้รับการอุดหนุนจากองค์การบริหารส่วนตำบลลานดอกไม้(๑)รายจ่ายในการดำเนินการเกี่ยวกับระบบการผลิตน้ำ ระบบการจ่ายน้ำประปา การบำรุงรักษาซ่อมแซมและการขยายกิจการประปา(๒)รายจ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุ อุปกรณ์(๓)ค่าใช้จ่ายอื่น ๆ ตามที่องค์การบริหารส่วนตำบลลานดอกไม้กำหนด เช่น ค่าเบี้ยประชุมหรือค่าตอบแทนกรรมการตามที่กำหนดไว้ท้ายข้อบัญญัตินี้ข้อ๒๘ การเก็บรักษาเงินให้มีบัญชีเงินฝากธนาคารในนามกองทุนบริหารกิจการประปาหมู่บ้าน เมื่อมีรายรับเกิดขึ้นจะต้องนำฝากธนาคารภายใน ๑๕ วัน โดยประธาน เหรัญญิก หรือผู้ได้รับมอบหมาย หากมีความจำเป็นจะต้องเก็บรักษาไว้จ่ายในกรณีเร่งด่วนให้เป็นไปตามที่คณะกรรมการกำหนดแต่ไม่เกินหนึ่งหมื่นห้าพันบาทข้อ ๒๙ การเบิกเงินคณะกรรมการต้องลงลายมือชื่อในการเบิกจ่ายเงินอย่างน้อย๒ ใน๓ ของผู้มีอำนาจเบิกเงินโดยให้มีประธานลงนามร่วมทุกครั้งข้อ๓๐ การเงินและบัญชี ได้แก่(๑)รูปแบบการจัดทำบัญชีของคณะกรรมการให้เป็นไปตามที่องค์การบริหารส่วนตำบลลานดอกไม้กำหนด(๒) องค์การบริหารส่วนตำบลลานดอกไม้ มีอำนาจตรวจสอบการเงินและบัญชีในระยะเวลาตามที่เห็นสมควรหากพบข้อบกพร่องให้แจ้งคณะกรรมการดำเนินการแก้ไขให้ถูกต้องข้อ๓๑ ให้นายกองค์การบริหารส่วนตำบลลานดอกไม้เป็นผู้รักษาการตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๙มกราคม พ.ศ. ๒๕๕๙สม กลัดอยู่นายกองค์การบริหารส่วนตำบลลานดอกไม้[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลลานดอกไม้เรื่อง การบริหารกิจการและการบำรุงรักษาระบบประปาหมู่บ้าน(ดูข้อมูลจากภาพกฎหมาย)ปุณิกา/ปริยานุช/จัดทำ๒๕ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๑๕ ง/หน้า ๗๔/๑๗ พฤษภาคม ๒๕๕๙